یئنی ایل گئجه‌سی ایستانبولدا بیر گئجه کلوبونا تشکیل ائتدیگی سالدیریدا 39 نفرین حیاتینی ایتیرمه‌سینه سبب اولان عبدالقا‌دیر ماشاریپوو، ایستانبول اسن‌یورت‌دا داعش ترور هؤرگوتونون حجره ائوینه تشکیل ائدیلن عملیاتلا یاخالاندی.
میلی استخبارات تشکیلاتی (میت) و امنیت بیریملری‌نین عملیاتیندا، تروریستین یانیندا بیر قیرقیز کیشی و 3 قادین گؤز آلتینا آلیندی.
بئشیکتاش اورتاکؤی‌دکی سالدیری‌دان سونرا تروریستین توتولماسی اوچون 17 گون‌دور چالیشما یئریدن پلیس فرق‌لی شهرلرده عملیات‌لار تشکیل ائتدی.
تروریستین ایزینه چاتان پلیس باغلانتی‌لاری‌نین تثبیتی اوچون تعقیبی داوام ائتدیردی.
ایستانبول امنیت مودورلوگو ترورلا مباریزه شعبه قروپ‌لاری، اورتاکؤی سالدیرقانی‌نین اسن‌یورتدا گیزلندیگینی تعیین ائتدی.
پلیس مختلیف آدرسلره عینی واختدا عملیات تشکیل ائتدی و سالدیرقانی اسن‌یورتدا گیزلندیگی ائوده یاخالادی.
گؤزآلتینا آلینان‌لار، ساغلیق کنترلونون آردین‌دان وطن جاده‌سین‌دکی ایستانبول امنیت مودورلوگونه آپاریلدی.
گؤزآلتینا آلینان 5 نفردن 3ونون مصر، سنگال و سوما‌لی اصیل‌لی قادین‌لار اولدوغو، تروریست‌لرین، آلیش وئریش و یئر دییش‌دیرمه‌ده دقت چکممک اوچون بو شخص‌لری قوللاندیقلاری تثبیت ائدیلدی.
شبهه‌لی‌لرین توتولدوق‌لاری آدرسده اوزون مدت‌دیر قالدیق‌لاری بللی اولدو.
ترور هؤرگوتو داعشین اؤزبک یاپیلانماسینا قارشی ایستانبولون 5 ائلچه‌سینده تشکیل ائدیلن عملیات‌لاردا دا چوخ ساییدا انسان گؤزآلتینا آلیندی.
فاعلین توتولماسی‌نین آردین‌دان باشباخان یاردیمچیسی نومان قورتولموش سوسیال مئدیا حسابین‌دان آچیقلاما یاییملادی.
"اورتاکؤی‌دکی قیرغی‌نین فاعلینی توتان پلیسیمیزی تبریک ائدیرم" دئین قورتولموش، "ترور و آرخاسین‌داکی گوج‌لرله ساواشیمیز سونونا قدر داوام ائده‌جک" مئساژی وئردی.
